Ahmad Sabri

Ahmad Sabri (1909 – 1994) merupakan penulis skrip cerita bangsawan dan pelakon filem melayu dan radio Singapura era 60an hingga 90an.

 Biografi 
Ahmad Sabri merupakan sebuah nama yang tidak asing lagi dalam dunia perfileman melayu klasik suatu ketika dahulu. Anak kelahiran Bandung, Jawa Barat, Indonesia ini dilahirkan pada sekitar tahun 1909. Beliau yang ketika itu menetap di Indonesia telah berhijrah ke Singapura bersama bapanya untuk mencari datuknya dan sejak itulah dia dan bapanya terus bermastautin di sana.

Sebelum terlibat dalam dunia perfileman, Ahmad Sabri terlebih dahulu terlibat dunia bangsawan sejak tahun 1931. Ketika itu banyak rombongan bangsawan mengadakan pementasan di seluruh Malaysia, Pulau Pinang, Borneo dan Indonesia. Maka banyaklah pengalamannya sepanjang terlibat dalam pementasan bangsawan itu. Dalam sebuah pementasan bangsawan, skrip amat penting sebagai rujukan dalam sebuah penceritaan. Namun tidak mudah bagi seorang penerbit bangsawan untuk mendapatkan skrip-skrip bangsawan kerana kekurangan orang yang boleh menulis skrip bangsawan dan kurangnya minat untuk menghasilkan skrip di kalangan para penulis sendiri. Cuma terdapat beberapa skrip itu diantaranya Shariff Medan, S. Kadarisman dan Ahmad Sabri.

Ahmad Sabri yang mula terlibat dalam penulisan skrip cerita-cerita bangsawan bermula dalam tahun 1960an. Ketika itu beliau menulis skrip bangsawan untuk rancangan bangsawan udara di radio Singapura. Menurutnya "Saya menulis atas galakan kawan-kawan yang sama-sama berlakon dahulu". Beliau juga ada menambah skrip untuk sandiwara radio. Pernah suatu ketika dahulu skripnya ditolak untuk rancangan itu. Namun beliau terus belajar dan mencuba hingga berjaya. Baginya, bidang penulisan skrip ini dilakukan bukan kerana bayarannya semata-mata tetapi kerana mahu mempelajari teknik dan cara menulis skrip. Beliau juga pernah menulis satu siri cerita bangsawan untuk siaran selama enam minggu. 

Mengenai pembabitanya dalam dunia perfileman pula, beliau telah berlakon kira-kira 65 buah filem. Beliau yang juga merupakan pelakon bebas pada waktu banyak berlakon dibawah produksi Shaw Brothers/Malay Film Productions dan Cathay Keris. Antara filem-filem lakonannya adalah  Gurindam Jiwa, Sultan Mahmud Mangkat Dijulang, Ikan Emas, Madu Tiga, Tiga Abdul dan banyak lagi. Filem terakhirnya di layar perak dapat di kesan melalui filem Kolej 56 karya Ahmad Fauzee pada tahun 1989.

Pada tahun 1975, Ahmad Sabri telah berhenti menulis skrip bangsawan kerana mengalami masalah mata. Disebabkan daya penglihatannya semakin pudar, beliau tidak dapat membaca skrip dan menulis dengan baik.

Bulan Mei 1994, Ahmad Sabri tertimpa kemalangan jalan raya, beliau dimasukan ke Hospital Alexandra selama dua bulan dan dikeluarkan pada julai 1994 kerana kecenderaan di kaki, muka dan tangannya. Beliau memberitahu melalui perbualan di telefon bahawa beliau telah dilanggar sebuah motorsikal di Teck Whye Lane, berhampiran rumahnya. Usia lanjutnya membuat pendengaran kurang jelas dan ingatannya juga tidak begitu baik. Tetapi, Ahmad Sabri dapat mengingati bagaimana kemalangan itu berlaku. Masa itu Ahmad Sabri baru balik dari Geylang. Ahmad Sabri baru turun dari bas dan sedang seberang jalan apabila Ahmad Sabri dilanggar motosikal.

"Kaki, muka dan tangan saya luka, tapi yang paling teruk ialah kaki kanan saya. Ia retak" Kata Ahmad Sabri.

Dalam usianya yang sudah 80an tahun pun beliau masih berlakon bangsawan di radio. Sampai Ahmad Sabri menghembuskan nafas terakhirnya di Singapura.

 Filemografi 

 Filem 
 Tahun Tajuk Watak Catatan 1959 Raden Mas Filem pertama 1961 Sri Mersing Ayah Siantan  Sultan Mahmud Mangkat Dijulang Megat Alang Merewah Jalak Lenteng Belatuk Yatim Mustapha Datuk Bendahara1962 Tun Fatimah Laksamana Koja Hassan  Mabuk Kepayang Awang (Ayah Aminah)1963 Tajul Ashikin Ayah Hassan  Darahku Umar Cempaka Biru Korban Hakim Mahkamah  Penampilan khas  Bayangan Di Waktu Fajar1964 Madu Tiga Rashid Dua Pendekar Tiga Abdul Suleiman Akhlaken1965 Kubor Tak Bertanda  Muda Mudi Tuan Pengarah/Director  Gurindam Jiwa Ikan Emas Perdana Menteri/Memanda Menteri Jiran Sekampung1966 Udang Di Sebalik Batu Pak Awang  Naga Tasik Chini1967 Play Boy Ayah Nordin  A-Go-Go '67 Pakcik Fauziah  1970 Lubang Neraka 1971 Jahanam Puteh  1989 Kolej 56 Bapa Roslan Filem terakhir

 Rujukan 

 Pautan luar 


Kategori:Kelahiran 1909
Kategori:Kematian 1994
Kategori:Orang Indonesia berketurunan Melayu
Kategori:Muslim Indonesia
Kategori:Warga Studio Jalan Ampas